 ISuperSport United ifake isicelo sokuba uhlehliswe owayo nePirates News24LAST UPDATED: 2018-06-24, 09:06ISuperSport United ifake isicelo sokuba uhlehliswe owayo nePiratesJohannesburg - ISuperSport United ikuqinisekisile ukuthi ifake isicelo sokuba kuhlehliswe umdlalo we-Absa Premiership okumele iwudlale ne-Orlando Pirates.AMatsatsantsa, akwi-CAF Confederation Cup, bekulindeleke adlale nalezi zinkunzi zaseSoweto eMbombela Stadium ngo-Ephreli 7, kodwa leli qembu laseTshwane kuzodingeka liyobhekana neqembu laseKenya iGor Mahia FC emlenzeni wokuqala wama-play-off ngaleyo mpelasonto.AMatsatsantsa azimisele ngokwehlula iGor Mahia FC ukuze ezodlulela emidlalweni yamaqoqo okwesibili iminyaka ilandelana, kulandela ukwehlulwa kowamanqamu ngonyaka odlule.OLUNYE UDABA: USangweni akakafinyeleli ezingeni esilifunayo - MichoOkhulumela i-United, uDavid Mazolman Skosana, ukuqinisekisile ukuthi bafuna uhlehliswe lo mdlalo wabo neBhakabhaka.Yebo, sifuna uhlehliswe. Umdlalo wethu nePirates uzoba ngempelasonto eyodwa nalowo esizowudlala neGor Mahia kwi-CAF, esho.I- PSL, ngakolunye uhlangothi, ingase iphoqeleke ukuba ihlele kabusha usuku lomdlalo wokugcina weMamelodi Sundowns okumele iwudlale neBloemfontein Celtic eDr Molemela Stadium ngoMeyi 12 ngenxa yokuthi izobe idlala kwiChampions League.ISundowns kulindeleke ilibhekise eGuinea ukuyobhekana neHoroya ngoMeyi 15. 